《粟熟二首 其一》
宋代·吕南公

昨者小麦熟，野人稍相宽。新粟今又黄，喜闻不青乾。

补助复几许，久饥情所难。譬如辙间鱼，勺水亦暂安。

泽国农事苦，无功及丘樊。方与三日晴，湖岸车已喧。

所以终岁勤，不能离薄田。里豪多旷土，徒用养茅菅。

虽有愿耕手，赋收重夷蛮。秪今二种利，稀若管中斑。

偶秽可劝后，必荒谁继前。幸哉雨露仁，副此倚望欢。

作者简介：吕南公（约1047--1086），字次儒，简称南公。建昌军南城县丰义乡人（今江西黎川县裘坊乡一带）。北宋文学家。博涉丰富，书无不读，为文不喜缀缉陈言。熙宁中，（公元1073年左右）士方推崇王肃、马融、许慎之业，剽掠临摹之艺大行，独南公不能逐时好。一试礼闱不遇，遂退而乐室灌园，益著书，且借史笔以寓贬，以斧名齐。元佑初，（公元1086年）立十科士，曾肇疏称之欲命以官，旋卒。南公著有灌园集二十卷，《文献通考》传于世。